அம்பை - 19 (நெல்)

அம்பை - 19 (ASD 19) எனப்படும் இந்த நெல் வகை, இலயனகண்டா நெல் இரகத்தையும், ஐ ஆர் - 30 நெல் இரகத்தையும், (Lainakanda / IR 30) இணைத்து உருவாக்கப்பட்ட தமிழ்நாட்டின் நெல் வகையாகும்.

வெளியீடு 
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (Rice Research Station, Ambasamudram), 1995 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

காலம் 
மத்தியகால நெற்பயிர்களில் ஒன்றான இது, 120 - 132 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நடு கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

சாகுபடி 
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்ததாக  கூறப்படும் இந்த நெல் வகை, புதுச்சேரி புறப் பகுதியிலும் சாகுபடி செய்ய பரிந்துரைக்கப்படுகிறது.

சிறப்புப் பண்புகள் 
 இந்த நெல் இரகம் ஒரு ஏக்கருக்கு 5800 கிலோவரை ( 5.8 t/ha) மகசூல் தரக்கூடியது.
 இதன் நெற்பயிர் குலைநோயை எதிர்க்கும்  திறனுடையது.
 இந்நேல்லின் அரிசி, வெள்ளை நிறத்தில் மெல்லிய அளவில் காணப்படுகிறது.

இவற்றையும் காண்க 
 பாரம்பரிய நெல்
 இயற்கை வேளாண்மை
 வேளாண்மை

சான்றுகள் 

நெல் வகைகள்
தமிழ்நாட்டின் நெல் வகைகள்